
Prome Minister Evelyn Wever-Croes: 


MAESTRONAN TA VACUNA 


Si nos maestronan ta protegi nos por garantisa 
continuidad di ensefiansa 


Despues cu Gobierno di Aruba ora a tuma e decision pa cera 
scolnan mas trempan y implementa e medidanan mas severo 
pa e dos simannan, a dicidi cu ta un bon momento pa percura 
cu tur docente den ensefiansa por haya nan vacuna. Cu 1 dosis 
ya un persona ta protegi pa 75% y p’esey a pensa cu esaki ta 
un bon periodo pa enfoca pa maestronan haya e oportunidad 
aki. Pa por a logra esaki a acerca SIMAR, SKOA y diferente 
schoolbestuur. Maestronan a keda hopi contento cu e decision 
aki. 


Diasabra mainta, Prome Minister Evelyn Wever-Croes tabata 
na e centro di vacunacion na Santa Cruz na unda docentenan 
di Aruba tawata na turno pa hafia vacuna entre nan Presidente 
di SIMAR y Directora di SKOA. 


“Mi ta gradici maestro y maestranan cu a bay vacuna. Esaki 
ta haci mi contento. Mi no ta Minister di Ensefiansa, pero mi 
tin ensefiansa cerca di mi curason y mi sa cu si maestronan 
vacuna tin mas chance cu scolnan ta sigui sin interupcion 
despues di vakantie”, Prome Minister Evelyn Wever-Croes a 
duna di conoce. 


Prome Minister ta gradici e rol di e organisacionnan aki pa por 
a haci posibel pa yega na e maestronan pa asina nan wordo 
vacuna den e periodo aki. Cu e paso aki sigur e lo yuda Aruba 
pa evita mas problema, pasobra si nos maestronan ta protegi 
nos por garantisa continuidad di ensefiansa. Esaki ta hopi 
importante considerando e cantidad di les cu nos muchanan 
a perde den transcurso di e ultimo aña aki cada biaha cu cera 
scol y/ of door di cuarentena 


Na e momentonan aki Aruba tin 20 mil hende cu a haya vacuna. 
Esaki kiermeen cu tin 20 mil hende cu ta por lo menos 75% 
protegi. Y tin 38 mil persona cu a registra caba pa vacuna. 





Banda di esaki lo haya 12 mil vacuna extra di Hulanda cual no 
tabata planifica, pero ta netamente door di e cantidad di hende 
registra, cu esaki a bira posibel. 


Prime Minister ta haci apelacion riba tur hende pa por fabor 
registra pa por vacuna, mientras cu tin mas registro ta drenta, 
mas vacuna lo drenta. Tur esnan cu a registra te cu e siman 
aki, dentro di dos siman nan lo ricibi nan vacuna pasobra tin 
suficiente y asina lo caba tambe cu e lista di espera cu tin. 


Ta duna danki na SIMAR, SKOA y tur otro school bestuur y 
specialmente maestronan cu a vacuna. E unico manera pa nos 
sali for di e crisis y efecto devastador di e crisis aki na Aruba 
ta door di vacuna nos mes. Un noticia sumamente importante 
cu a sali na cla ta cu unabes un persona ta vacuna e no por 
transmiti e virus mas pa otro hende, esaki ta comproba y pues 
consecuentemente lo bay evalua pa esnan cu ta vacuna ya no 
mester test ora di drenta un Pais. 

Continuacion MAESTRONAN TA VACUNA.... 


“Aworaki ta memey di dos siman for di cual a detecta como 
momento critico, awor como Aruba nos por demostra si como 
pueblo tin e madures y responsabilidad pa domina e Pandemia 
si of no. Si nos sigui cu aglomeracion y actitud iresponsabel 
nos lo perde e bataya y no kier pa pasa locual cu ta pasando 
na hermana isla Corsou”. 


















Pa conclui Prome Minister Evelyn Wever-Croes ta haci 
apelacion na comunidad pa un siman mas, limita movecion 
mas cu ta posibel y registra pa vacuna pa no plama e virus, e 
orey pronto nos por bisa cu e pio ta tras di lomba. 














Departamento di Salud Publico: 


RESCHEDULE BO CITA PA VACUNA, ORA BO PERDE 


Desde awe si bo a perde bo cita pa vacuna esaki no ta problema. 
Bo por primi riba e siguiente link dvg.aw/reschedule y bo lo 
wordo dirigi na e pagina unda bo por solicita un cita nobo. 


ATENCION, E link aki ta unicamente pa es cu a perde su cita. 
Si bo no a perde bo cita ainda, pero bo sa cu bo lo no por 
cumpli cu e cita. Bo mester warda e cita pasa y despues aplica 
pa un cita nobo. Tambe por reschedule riba www.dvg.aw y 
tambe riba www.arubacovid19.org. 


ESCHEDULE 

Prome Minister Evelyn Wever-Croes: 





“Lo amplia e capacidad na Centro Libertador Betico Croes 
pa vacuna 3 mil persona riba un dia” 


mester a para loke ta tratamentonan regular den casi tur e 








casonan. 


“Aruba semper ta cla pa yuda Corsou cu ta den un situacion 
hopi grave, nos semper meser tey pa yuda nos hermana islanan 
den reino. Ta 3 isla pais ruman y nos mester tey pa yuda otro. 
Nos a yuda Corsou tambe cu un par di coolbox pa transporta 
e vacunanan. Nos tin suficiente akinan y e ta bayendo bon. A 
nan falta y nos ta yuda nan. Na fin di dia e ta conta pa Aruba, 
Corsou y tur pais, vacunacion ta loke ta bay yuda nos”, Prome 
Minister a accentua. 


Locual cu ta pasando na Corsou ta un consecuencia directo 
di e temporada di campafia y eleccion na unda cu no ta tur 
hende a tene nan mes na e reglanan manera mester ta. Aruba 
tambe a drenta un temporada di campafia cu eleccion dia 25 
di Juni. Prome Minister ta haci un apelacion na comunidad pa 
no benta afo tur loke nos pueblo a sacrifica un aña largo. Ban 
sigui mantene nos na e reglanan cu tin actualmente pa evita 
cu e situacion bira manera di Corsou. P'esey ta importante pa 
nos cuida. 











E situacion di Covid aki na Aruba poco poco ta mustrando 


stabilisacion. Cifranan di contagio nobo a bira menos pa e 
ultimo dianan cu un subida despues die dianan liber di Pasco di 
Resureccion. Na hospital e total di hendenan cu mester wordo 
admiti tambe ta birando menos. Sinembargo, Prome Minister 
Evelyn Wever-Croes ta duna di conoce cu nos no mester sinti 
nos mes mucho confia si ya cu hendenan ta tarda hopi pa bay 
test mientras nan ta cana rond cu e virus un par di dia. Por lo 
tanto ta haci un apelacion na pueblo di Aruba pa keda cuida y 
si tin un sintoma haci cita pa test pa asina evita plamamento 
di e virus. 





Mientrastanto Aruba ta yudando Corsou y Boneiro ya cu Corsou 





ta riba 4 mil caso y nan hospital ta yen. Consecuentemente pa 

hendenan por hafia tratamento mester di mas cuido intensivo y 

nos a traha e ora ey e posibiliad pa por yuda e pashentnan aki G bi Wi G 

pa haña nan tratamento den cuido intensivo. Na e momento | a Inete ever roes 
aki tin 4 pashent di Corsou den cuido intensivo y un persona 

di Boneiro. Pa por a haci esaki, a amplia e capacidad pero 

Continuacion UPDATE ULTIMO DESAROYONAN DI COVID 19 


Prome Minister a anuncia tambe cu entrante e siman aki, ekipo 
di crisis ta trahando pa amplia e capacidad pa vacunacion. 
Aruba a haya 12 mil vacuna extra di Hulanda, haciendo posibel 
cu Aruba tin suficiente pa vacuna. Te na e momentonan aki tin 
12400 persona cu a vacuna cu ta un kwart di loke kier logra. 
Entrante di otro siman ta bay amplia e capacidad na e Centro 
Libertador Betico Croes na unda lo por vacuna 3 mil persona 
riba un dia. E situacion na e momentonan aki no por acapara 
asina hopi hende, y cambionan ta wordo haci pa entrante e 


VACUNA 


o 


NTA 


gi wa 


PRE 


siguiente siman soluciona e problema aki pa asina duna 3 mil 
vacuna tur dia. 

“Tur esnan cu a registra caba ta hafiando nan cita den e 
proximo 1 pa 2 siman. Tur hende cu a registra lo hafia nan 
vacuna. Awor ta keda na abo cu no a registra ainda. Nos tin 
e vacuna y si mester lo por busca mas. Nos mester yega 70 
pa 80% di nos poblacion vacuna pa nos por bisa cu nos ta 
protehi. Nos ta conta riba bo!”, Prome Minister Evelyn Wever- 
Croes a enfatisa. 


CONTESTA 


E vacuna contra pulmonia ta proteha mi pa COVID-19? 


E Vacunanan existente contra pulmonia manera e vacuna contra e 


+ 


Ami TAMBE 


Haemophilus influenza tipo B y e Pneumococcus no ta sirbi como 


proteccion contra e virus COVID-19. 


Pa combati COVID-19 bo 


mester mantene bo salud y vacuna, ya cu ta comproba cu e vacuna 
tin un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


Mantene 1.5M 
minimo di distancia 


® 


Ġ 


Laba man 
frecuentemente 


Uza tapa boca 
paden di tur luga 





Lá enne 

MINISTER XIOMARA MADURO 


MINISTER XIOMARA MADURO A FIRMA PA 
ARUBA POR FIA 237 MIYON FLORIN DEN E DI 
5 TRANCHE DI FIANSA FOR DI HULANDA PA 
CUBRI E NECESIDAD FINANCIERO DI APRIL, 


MEI Y JUNI 
Den aña 2020 a fia 413,8 myon florin for di Hulanda 





Diahuebs merdia den presencia di Prome Minister, Minister 
Maduro a firma pa Aruba por haya e di 5 tranche di fiansa 
for di Hulanda. E biaha aki e suma cu Aruba ta ricibi ta 237 
miyon florin pa por cubri e necesidad financiero di e lunanan 
di april, mei y juni 2021. Cu fondonan aki Gobierno por sigui 
sigura pago di, entre otro, subsidio di salario pa asina yuda 
comercio surpasa e crisis y pa por conserva cupo di trabou pa 
trahadornan. 


Den aña 2020 Aruba a ricibi un total di 413,8 miyon florin na 
fiansa di Hulanda parti den 4 tranche. Na fin di aña Aruba a 
haya un ‘voorschot’ di 71 miyon florin pa por a cubri e gastonan 
di comienso di aña. E fondonan ricibi na fin di aña 2020 tabata 
suficiente pa por a cubri e necesidad financiero di e prome 
kwartaal di aña 2021 y pesey no mester a busca fiansa pa e 
prome kwartaal. Awor pa e di dos kwartaal ta fia 237 miyon 
florin pa cubri e necesidad financiero di nos Pais. 

MINISTER DI FINANSA: 
PRESUPUESTO 2021 DI PAIS ARUBA 
PRESENTA DEN UN FORMATO INNOVATIVO 


Recientemente Minister Xiomara Maduro a haci entrega di e 
Presupuesto di Pais Aruba 2021 na Presidente di Parlamento, 
sr. Juan Thijzen. Durante un conferencia di prensa e mandatario 
a elabora riba e Presupuesto 2021 di Pais Aruba. 


PRESUPUESTO 2021 DEN UN FORMATO INNOVATIVO 
Minister Maduro ta informa cu pa di dos afia consecutivo e 
Presupuesto 2021 ta wordo entrega na un forma digital pa 
asina e Parlamentarionan por haci nan trabou mas eficiente. E 
mandatario a splica cu 

a presenta un documentacion cu ta visualisa e informacionnan 
necesario di e Presupuesto 2021 na un forma eficiente y 
innovativo pa asina por trata e Ley mas importante di Pais 
Aruba. E visualisacion di Presupuesto 2021 ta pa na un 
manera interactivo y pa medio di ‘dashboard’ por haya un 
bon bista di e structura di e Presupuesto. E documentacion ta 
contene e resultado di presupuesto, entradanan y gastonan di 
Presupuesto 2021. Alabes por haya e informacion financiero 
di cada un Ministerio y pa cada sorto di gasto, informacion 
tocante di e Debe y GDP di Pais Aruba. Hunto cu esaki a inclui 
e informacion financiero di afia 2020 pa asina por haci un 
comparacion. Ademas e Parlamentario por pone su pregunta y 
comentarionan mesora den e documento. Den e Presupuesto 
2021 tambe a inclui tur consehonan di Conseho Consultativo 
(Raad van Advies), CAFT y e contestanan di Gobierno. 


ENTRADA Y GASTO 
E mandatario ta informa cu Presupuesto 2021 tin un total 
di Entrada di 1.038 miyon florin y un total di Gasto di 1.916 


miyon florin. Esey ta nifica cu Pais Aruba tin un deficit di 878 
miyon florin cual ta -21% di e GDP di Pais Aruba. E necesidad 
financiero di Pais Aruba pa e afia aki ta 1.138 miyon florin. 
Minister Maduro ta sigui bisa cu e cifranan aki ta mustra e 
gravedad di e situacion financiero y e importancia di por hiba 
un maneho financiero serio. 


GASTONAN DI SOSTEN SOCIAL Y SOSTEN DI ECONOMIA 
E dignatario tambe ta presenta e gastonan pa Sosten Social y 
e gastonan di Sosten di Economia. Minister Xiomara Maduro 
ta informa cu a reserva un montante di 96 miyon florin pa e 
gastonan di Sosten Social, cu ta encera e gastonan di SVB y 
AZV. Alabes a reserva 362 miyon florin pa e gastonan di Sosten 
di Economia, esaki ta e gastonan di FASE, Sosten Financiero 
di 4.000 florin di Subsidio di Salario. E dignatario ta enfatisa 
cu Gobierno di Aruba ta sigui brinda e yudansa financiero aki 
y hunto cu e fiansanan di Hulanda lo por cubri e necesidadnan 
financiero te na momento cu nos economia por cuminsa draai 
suficientemente pa nos por haya entrada. 


GRADICIMENTO 

Minister Xiomara Maduro ta gradici e funcionarionnan di 
Departamento di Finansa cu a traha duro pa por a entrega 
Presupuesto 2021 y tambe pa por a presenta un Presupuesto 
2021 na un manera innovativo y mas eficiente. Alabes e 
mandatario a gradici tur Ministerio cu a yuda den e proceso di 
entrega di Presupuesto. E mandatario ta spera cu Presupuesto 
2021 pronto lo por wordo trata pa Parlamento di Aruba. 

Visualisatie Begroting is een interactief en visueel dashboard om inzicht te krijgen in de opbouw van de Begroting. 

Het is een hulpmiddel om de data van begroting nader te bestuderen. Door middel van "slicers" kunt u makkelijk de data per 
per budgethouder of per kostensoort raadplegen, 

De dashboard bestaat uit de volgende onderdelen: 


(G) 


wey LD 


BEGROTINGSRESULTAAT INKOMSTEN VERDELING BESTEDINGEN VERDELING 

In dit onderdeel wordt de begroting In dit onderdee! kunnen de In dit onderdeel kunnen de bestedingen op 
op hoofdkostensoortniveau inkomsten op ministerieel, ministerieel, kostensoort- en 
gepresenteerd, Tevens worden de kostensoort: en kostenplaatsniveau kostenplaatsniveau geraadpleegd worden. 
financieirngstaat en schuld geraadpleegd worden. 

indicatoren weergegeven. 


Hoe om te gaan met Slicers Klik op een knop 


1ROM 2105 SMS SSA TONDO 
Klik op eerste knop en druk daarna op 


op de laatste knop 

pi VACUNA 
g Gem 


PERSONA VACUNA 


21,183 


Te cu5 di April pa 6pm: 
PERSONA REGISTRA || CUE PROME DOSIS | CU TUR DOS DO: TOTAL VACUNA API 


39,147 | 10,649 | |10,534 31, 717, 

GRANDESA DI UN ARUBIANO, TA SU 
CURAZON NOBLE PA SACA UN MAN Y YUDA 


DEN NESESIDAD 


Nos ruman isla Curagao ta pasando den momentonan 
sumamente dificiel. E virus SARS-CoV-2 cu ta ocaciona 
COVID-19 a plama y ta plamando rapidamente, ocacionando 
cu na Curagao e casonan activo ta rond di 4000 caba y hospital 
a bati alarma cu no tin espacio pa duna cuido mas. 


Como Arubiano di curazon noble, nos Minister di Turismo, 
Salubridad Publico y Deporte Minister Dangui Oduber a 
delibera riba e posibilidadnan pa saca un man y yuda Curaçao 
teniendo na cuenta nos mes situacion interno. Conhuntamente 
cu Hospital a logra pa yuda cu esaki por medio di escala aun 
mas nan capasidad y asina Aruba por yuda salba bida di algun 
di nos rumannan door di brinda 5 yiu di Corsow cuido na nos 
hospital. 


Ademas di esaki ayera Minister di Salubridad Publico a manda 
pa nos ruman isla Curacao, 3 jug especial pa asina yuda 
Curagao cu e distribucion di vacuna mas liher posibel pa asina 
nan por sali foi e situacion aki. 


DVG, Crisis Team y Gobierno di Aruba ta desea Curagao 








pronto por recupera di e situacion aki y ta pidi pueblo di Aruba 
pa tin Curagao den nan oracion. 


Aruba observa y siña, loke ta pasando na Curaçao por pasa cu 
nos tambe. Ban sigui ta conciente, ban sigui cuida y ban vacuna 
mas pronto posibel nos comunidad. Mas lihe nos vacuna, mas 
lihe nos lo recupera y evita un situacion similar na Aruba. 





CAMBIONAN DEN MANEHO DI CAMPANA DI 
VACUNACION CONTRA COVID 


Departamento di Salud Publico ta trahando pa hisa e capasidad 
di vacunacion pa dia y pa logra esaki ta nesesario pa realoca 
nos empleadonan y introduci cambionan organisatorio pa por 
traha mas eficientemente. E cambionan ta como lo siguiente y 
ta pidi comunidad pa tuma bon nota di esakinan: 


. Entrante diamars 6 di april, Don Bosco Club na Noord 
lo no fungi mas como un prikpost. E dos localidadnan cu lo 
sigui fungi como prikpost ta Centro Libertador Betico Croes 
na Santa Cruz di dialuna pa diasabra for di 8:30am pa 7:30pm 
non stop y Santa Teresita Center na San-Nicolas di dialuna pa 
diabierna for di 8:30am pa 11:30am y 1:30pm pa 4:30 pm. 


. E siman di 05 di april pa 09 di april ta e ultimo siman 
cu comunidad por acudi na MFA Santa Cruz, MFA Paradera 
of MFA Noord pa ayudo cu registracion. Entrante dialuna dia 
12 di april, lo no tin servicio di registracion disponibel mas na 
ningun MFA. 


. Entrante dialuna dia 12 di april, es cu kier registra pa 
vacuna ta wordo incurasha pa haci esaki via Aruba Health 
App, via www.dvg.aw of www.arubacovid19.org. Es cu no 
por por registra via e sistemanan aki riba menciona, por acudi 


na prikpost Centro Libertador Betico Croes na Santa Cruz of 
na Santa Teresita Center na San-Nicolas durante orario cu 
nan ta habri pa solicita ayudo cu registracion. 


. E servicio di ‘Walk In’ sin cita ta sigui vigente unicamente 
pa cuidadanonan di 60 afia of mas. Tur otro cuidadano bou 60 
afia mester tin un cita pa wordo vacuna. 


. Cuidadanonan indocumenta (illegal) bibando na Aruba 
cu ta desea di vacuna por haya ayudo cu registracion tur 
diahuebs na HIAS Aruba situa na Arendstraat 116 telefoon 
7307770 


a Cuidadanonan cu ta bibando, laborando, studiando of 
ta stage pa tempo largo na Aruba y cu no tin AZV por registra 
den e siman di 5 di april ainda na un MFA. Entrante e siman di 
12 di april e personanan aki mester registra na prikpost Centro 
Libertador Betico Croes of na Santa Teresita Center 


* Pa es cu e perde su cita pa vacuna tin e posibilidad pa 
solicita un cita nobo riba e website www.dvg.aw of www. 
arubacovid19.org. 

Departamento di Salud Publico: 


UPDATE 6 DI APRIL 2021 


Segun resumen di awe 72 persona a recupera, a registra un total di 78 caso nobo di Covid-19, di cual 8 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 678 test. 'Postivity rate' entre nos residentenan ta 44%. 


Casonan activo pa awe ta 544, cantidad di fayecido relaciona cu Covid-19 a aumenta na 91. Forsa na famia di e 
fayecido. 
Hospital ta informa cu tin un total di 36 persona interna di cual 14 ta den Cuido Intensivo y 22 riba unidad general di 


covid. 





We ARUBA COVID-19 

